Ur. broj: 09-2021-04

Marija Bistrica, 28.05.2021.

**ZAPISNIK SA 5. SJEDNICE TURISTIČKOG VIJEĆA**

**TURISTIČKE ZAJEDNICE OPĆINE MARIJA BISTRICA**

Održane od 24. svibnja 2021. (ponedjeljak) do 28. svibnja 2021. (petak) elektronskim putem sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica sazvane pozivom od 24. svibnja 2021. u kojem je bio predložen sljedeći dnevni red:

1. Verificiranje zapisnika s 4. sjednice Turističkog vijeća,
2. Prijedlog I. izmjene plana nabave za 2021. godinu,
3. Prijedlog Izmjene članka 71. Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
4. Objava oglasa za radno mjesto stručni suradnik/ica – zamjena do povratka radnice s porodiljnog dopusta, te izbor članova komisije za provedbu oglasa,
5. Određivanje visine kotizacije za Biciklijadu 4 Kapelice i Biciklijadu Selnica – Gusakovec,
6. Uvrštavanje slika nastalih na 1. ljetnoj bistričkoj likovnoj koloniji u imovinu TZO Marija Bistrica,
7. Pitanja i prijedlozi.

Poziv za sjednicu Turističkog vijeća zajedno s dnevnim redom i pripadajućim materijalima dostavljeni su članovima Turističkog vijeća sukladno odredbi članka 16. Poslovnika o radu Turističkog vijeća od 15. lipnja 2020.

Članovima Turističkog vijeća uz sam poziv, upućen je e-mail dana 24. svibnja 2021. (ponedjeljak) sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica, te su svi kontaktirani telefonskim putem dana 28. svibnja 2021. (petak). Elektronskim putem (e-mail-om) dobiveni su odgovori od gospodina Josipa Milički, gospođe Zrinke Brlečić Švaljek, gospođe Petre Gajski, gospođe Snježane Husinec, gospodina Antonia Vedrine, gospodina Željka Cesara, gospodina Ivana Lackovića. Gospodin Miroslav Štagar svoj odgovor dostavio je 29. svibnja te njegov odgovor ne možemo uvažiti. Na sjednici je prisustvovalo 7 članova Turističkog vijeća te je postignut kvorum.

Gospođa Marija Klenkar, stručna suradnica Turističke zajednice sastavlja ovaj zapisnik.

**Ad 1) OTVARANJE SJEDNICE I PRIJEDLOG DNEVNOG REDA I VERIFIKACIJA ZAPISNIKA S 4. SJEDNICE TURISTIČKOG VIJEĆA**

Vijeće je održao predsjednik Turističke zajednice općine Marija Bistrica elektronskim putem te je poslao predloženi dnevni red:

1. Verificiranje zapisnika s 4. sjednice Turističkog vijeća,
2. Prijedlog I. izmjene plana nabave za 2021. godinu,
3. Prijedlog Izmjene članka 71. Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
4. Objava oglasa za radno mjesto stručni suradnik/ica – zamjena do povratka radnice s porodiljnog dopusta, te izbor članova komisije za provedbu oglasa,
5. Određivanje visine kotizacije za Biciklijadu 4 Kapelice i Biciklijadu Selnica – Gusakovec,
6. Uvrštavanje slika nastalih na 1. ljetnoj bistričkoj likovnoj koloniji u imovinu TZO Marija Bistrica,
7. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda. Za usvajanje predloženog dnevnog reda glasovalo je 7 članova te se donosi sljedeća:

**Odluku**

**o usvajanju predloženog dnevnog reda**

Članak 1.

1. Verificiranje zapisnika s 4. sjednice Turističkog vijeća,
2. Prijedlog I. izmjene plana nabave za 2021. godinu,
3. Prijedlog Izmjene članka 71. Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
4. Objava oglasa za radno mjesto stručni suradnik/ica – zamjena do povratka radnice s porodiljnog dopusta, te izbor članova komisije za provedbu oglasa,
5. Određivanje visine kotizacije za Biciklijadu 4 Kapelice i Biciklijadu Selnica – Gusakovec,
6. Uvrštavanje slika nastalih na 1. ljetnoj bistričkoj likovnoj koloniji u imovinu TZO Marija Bistrica,
7. Pitanja i prijedlozi.

Članak 2.

Ova odluka stupa na snagu sa danom donošenja.

Predsjednik šalje na uvid zapisnik. Na zapisnik nitko nije imao prijedloga niti primjedbi, te stoga predsjednik predlaže glasanje o verifikaciji istog.

Za prijedlog je glasalo 7 članova Vijeća, te se donosi sljedeća:

**Odluka**

Članak 1.

Verificira se zapisnik s 4. sjednice Turističkog vijeća od 24. ožujka 2021.

Članak 2.

Ova Odluka stupa na snagu danom donošenja.

**Ad 2) PRIJEDLOG I. IZMJENE PLANA NABAVE ZA 2021. GODINU**

Predsjednik je članovima Vijeća dostavio Prijedlog I. izmjene plana nabave koji se odnosi na usluge Internet konzaltinga koji će se provoditi do kraja ove godine, a čija vrijednost iznosi 4.500,00 kuna, te nastup Mejaša u sklopu „Ljeta u Mariji Bistrici“ u vrijednosti 20.000,00.

S obzirom da nije bilo pitanja i prijedloga, predsjednik predlaže očitovanje o prihvaćanju Prijedloga I. Izmjene plana nabave.

Za prihvaćanje Prijedloga I. Izmjene plana nabave Turističke zajednice općine Marija Bistrica glasalo je 7 članova Vijeća te se donosi slijedeća:

**Odluka**

Članak 1.

Prihvaća se Prijedlog 1. izmjene plana nabave za 2021. godinu.

Članak 2.

Ova odluka stupa na snagu sa danom donošenja.

**AD 3) PRIJEDLOG IZMJENE ČLANKA 71. PRAVILNIKA O RADU, O USTROJSTVU, ORGANIZACIJI I SISTEMATIZACIJI RADNIH MJESTA, RADNIM ODNOSIMA, DISCIPLINSKOJ I MATERIJALNOJ ODGOVORNOSTI ZAPOSLENIH, OBRAČUNU I ISPLATI PLAĆA, NAKNADI PLAĆA I OSTALIM PRIMANJIMA TURISTIČKE ZAJEDNICE OPĆINE MARIJA BISTRICA**

Predsjednik je članovima Vijeća dostavio prijedlog izmjene članka 71. Pravilnika, gdje je potrebno u članak 71. Pravilnika uvrstiti tablicu s brojem izvršitelja za svako radno mjesto koje postoji u sistematizaciji radnih mjesta u TZO Marija Bistrica.

Prijedlog je u nastavku:

U Turističkoj zajednici utvrđuju se sljedeća radna mjesta:

|  |  |
| --- | --- |
| **Naziv radnog mjesta** | **Broj izvršitelja** |
| Direktor/ica | 1 |
| Stručni suradnik/ica | 2 |
| Administrativni referent/ica | 1 |

S obzirom da nije bilo pitanja i prijedloga, predsjednik predlaže očitovanje o prihvaćanju Prijedloga I. Izmjene plana nabave.

Za prihvaćanje Prijedloga Izmjene članka 71. Pravilnika o radu Turističke zajednice općine Marija Bistrica glasalo je 7 članova Vijeća te se donosi slijedeća:

**Odluka**

Članak 1.

Utvrđuje se da je Turističko vijeće Turističke zajednice općine Marija Bistrica na svojoj 1. sjednici održanoj 15. lipnja 2020. godine usvojilo Pravilnik o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica.

Članak 2.

Članak 71. Pravilnika mijenja se i glasi:

U Turističkoj zajednici utvrđuju se sljedeća radna mjesta:

|  |  |
| --- | --- |
| **Naziv radnog mjesta** | **Broj izvršitelja** |
| Direktor/ica | 1 |
| Stručni suradnik/ica | 2 |
| Administrativni referent/ica | 1 |

Članak 3.

Ova Izmjena Pravilnika stupa na snagu 31. 05. 2021.

Izmjena pravilnika objavit će se na oglasnoj ploči Turističke zajednice općine Marija Bistrica.

**AD 4) OBJAVA OGLASA ZA RADNO MJESTO STRUČNI SURADNIK/ICA – ZAMJENA DO POVRATKA RADNICE S PORODILJNOG DOPUSTA, TE IZBOR ČLANOVA KOMISIJE ZA PROVEDBU OGLASA**

Kako radnica Mateja Janečić Miketić odlazi na porodiljni dopust, potrebno je osigurati zamjenu do povratka djelatnice.

Oglas će se objaviti na web stranici i oglasnoj ploči TZO Marija Bistrica. Oglas će trajati 8 dana od objave, a objava će biti početkom lipnja.

Prijedlog za članove komisije je sljedeći:

-          Josip Milički, predsjednik TZO Marija Bistrica

-          Branka Herceg, pročelnica Općine Marija Bistrica,

-          Marija Klenkar,  stručna suradnica u TZO Marija Bistrica.

S obzirom da nije bilo pitanja i prijedloga, predsjednik predlaže očitovanje o prihvaćanju objave oglasa.

Za prihvaćanje objave oglasa glasalo je 7 članova Vijeća te se donosi slijedeća:

**Odluka**

Članak 1.

Temeljem članka 8. Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica u Turističkoj zajednici će se na određeno zaposliti stručni suradnik/ica - 1 izvršitelj/ica na određeno vrijeme do povratka djelatnice s porodiljnog dopusta.

Članak 2.

Objavit će se oglas za prijam u službu na određeno vrijeme stručnog suradnika/ice.

Oglas će se objaviti na web stranici i oglasnoj ploči TZO Marija Bistrica..

Tekst oglasa glasi:

Na temelju članka 4. Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice (NN 23/17 i 72/17) i članaka 23. Statuta Turističke zajednice općine Marija Bistrica (Službeni glasnik općine Marija Bistrica 2/20), Turistička zajednica općine Marija Bistrica dana 7. lipnja 2021. objavljuje

**OGLAS**

Za prijam u službu

1. **stručni suradnik/ica Turističke zajednice općine Marija Bistrica**

– 1 izvršitelj/ica na određeno vrijeme do povratka djelatnice s porodiljnog dopusta.

Kandidati moraju uz opće uvjete propisane Zakonom o radu (NN 93/14 i 127/17) ispunjavati i posebne uvjete propisane člankom 4. Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice (NN 23/17 i 72/17), te članka 81. Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica i to kako slijedi:

1. da ima završen preddiplomski sveučilišni studij (sveučilišni prvostupnik/prvostupnica) ili stručni studij (stručni prvostupnik/prvostupnica) ili završen preddiplomski i diplomski sveučilišni studij ili integrirani preddiplomski i diplomski sveučilišni studij (magistar/magistra) ili specijalistički diplomski stručni studij (stručni specijalist/specijalistica);

2. da ima najmanje godinu dana radnog iskustva na poslovima u struci;

3. da poznaje jedan svjetski jezik,

4. da ima položen stručni ispit za rad u turističkoj zajednici.

Prijava mora sadržavati ime i prezime kandidata, adresu, broj telefona, broj mobitela i e-mail adresu, naznaku kako je riječ o prijavi na predmetni oglas, specifikaciju priloga (dokaza) uz prijavu, te potpis kandidata.

**Uz pisanu prijavu, kandidati su dužni priložiti:**

1. životopis

2. dokaz o hrvatskom državljanstvu (domovnica, osobna iskaznica ili putovnica),

3. dokaz o odgovarajućem stupnju obrazovanja (diploma),

4. dokaze iz kojih je vidljivo da kandidat ima najmanje godinu dana radnog iskustva na poslovima s područja turizma za koje je kao uvjet propisana minimalna sprema iz točke 1. ovoga članka (radna knjižica, elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca kojim se dokazuje određeno radno iskustvo na poslovima u turizmu, ugovor o radu i sl.),

5. dokaz o aktivnom znanju jednog svjetskog jezika (svjedodžba ili index obrazovne ustanove, certifikat škole za strane jezike i sl.),

6. uvjerenje o položenom stručnom ispitu za rad u turističkom uredu (ukoliko ima položen ispit) ili izjavu da ga nije dužan polagati (napomena: u skladu s člankom 23. stavkom 5. i 6. Zakona o turističkim zajednicama i promicanju hrvatskog turizma, radni odnos može zasnovati i osoba koja u trenutku sklapanja ugovora o radu nema položen stručni ispit za rad u turističkom uredu uz uvjet da stručni ispit položi u roku od jedne godine od dana stupanja na rad ili riječ o osobi koja ima odgovarajuću stručnu spremu i najmanje 10 godina radnog staža na poslovima u turizmu u toj stručnoj spremi),

7. dokaz o poznavanju rada na računalu (preslika svjedodžbe, indexa ili certifikata odgovarajuće obrazovne ustanove i sl.),

**Oglas je otvoren 8 dana od dana objave oglasa na web stranici i oglasnoj ploči TZO Marija Bistrica.**

Ponude na oglas s posebnim prilozima dostavljaju se osobno ili poštom u zatvorenoj kuverti s naznakom: **»za oglas – ne otvarati«** na adresu:

**Turistička zajednica općine Marija Bistrica**

**Zagrebačka bb**

**49246 Marija Bistrica.**

Kandidati dostavljaju sve priloge u neovjerenoj preslici, te su dužni na poziv Komisije za provedbu oglasa dostaviti na uvid originale.

Nepotpune i nepravovremene prijave neće se razmatrati.

S kandidatima prijavljenim na oglas čije su prijave potpune i pravovremene obavit će se razgovor.

Komisija za provedbu oglasa Turističke zajednice općine Marija Bistrica će za svakog kandidata putem Ministarstva pravosuđa provjeriti da li postoji zapreka iz Ad. 7. uvjeta ovog Oglasa.

Ukoliko se na objavljeni oglas nitko ne prijavi ili nitko od prijavljenih kandidata ne bude izabran oglas će se ponoviti.

O rezultatima kandidati će biti obaviješteni pisanim putem u roku od 8 dana od dana donošenja odluke Komisije za provedbu oglasa Turističke zajednice općine Marija Bistrica ili o ponavljanju oglasa.

 **Turistička zajednica općine Marija Bistrica**

Članak 3.

Ova Odluka stupa na snagu danom donošenja.

Također je donesena i slijedeća:

**Odluka**

Članak 1.

Komisiju za selekciju kandidata i obavljanje razgovora za prijam u službu stručnog suradnika/ice čine:

1. Josip Milički, predsjednik TZO Marija Bistrica
2. Branka Herceg, pročelnica Općine Marija Bistrica,
3. Marija Klenkar, stručna suradnica u TZO Marija Bistrica.

Članak 2.

Ova odluka stupa na snagu sa danom donošenja.

**AD 5) ODREĐIVANJE VISINE KOTIZACIJE ZA BICIKLIJADU 4 KAPELICE I BICIKLIJADU SELNICA – GUSAKOVEC**

Kao i svake godine, TZO Marija Bistrica planira organizirati dvije Biciklijade.

Kao dio za pokriće troškova Biciklijade, prijedlog je da se naplaćuje kotizacija za sudionike starije od 15 godina. Kotizacija bi iznosila 20,00 kn po osobi za Biciklijadu 4 kapelice, te 30,00 kn po osobi za Biciklijadu Selnica - Gusakovec, a plaćanjem kotizacije sudionici dobivaju osvježenje na punktovima te ručak na kraju biciklijade.

S obzirom da nije bilo pitanja i prijedloga, predsjednik predlaže očitovanje o određivanju visine kotizacije za Bicikljade.

Za prihvaćanje iznosa kotizacije glasalo je 7 članova Vijeća te se donosi slijedeća:

**Odluka**

Članak 1.

Sukladno Programu rada u 2021. godini održat će se Biciklijada „4 kapelice“ (13. lipnja 2021.) i Biciklijada „Selnica – Gusakovec“ (5. rujna 2021.).

Za sudjelovanje na Biciklijadi „4 kapelice“ sudionici stariji od 15 godina platit će kotizaciju u iznosu 20,oo kuna po osobi, a za sudjelovanje na Biciklijadi „Selnica - Gusakovec“ sudionici stariji od 15 godina platit će kotizaciju u iznosu 30,oo kuna po osobi.

Kotizacija će se naplaćivati u gotovini, prije starta biciklijade.

Naplatu će vršiti djelatnici TZO Marija Bistrica, a sudionik će kao potvrdu o plaćanju dobiti kupon.

Kotizacija će se prvi radni dan po održanoj biciklijadi položiti na žiroračun TZO Marija Bistrica.

Prikupljeni iznos kotizacije iskoristit će se za pokrivanje troškova održavanja biciklijade.

Članak 2.

Ova Odluka stupa na snagu danom donošenja.

**AD 6) UVRŠTAVANJE SLIKA NASTALIH NA 1. LJETNOJ BISTRIČKOJ LIKOVNOJ KOLONIJI U IMOVINU TZO MARIJA BISTRICA**

Kako je lani zbog epidemije odgođena procjena slika, ove godine je ista napravljena te ju možete pogledati u prilogu.

Na osnovi priložene procjene, slike nastale na koloniji, uvrstit će se u imovinu TZO Marija Bistrica. Kako su to umjetnička djela, njihova vrijednost se ne amortizira.

S obzirom da nije bilo pitanja i prijedloga, predsjednik predlaže očitovanje o uvrštenju slika nastalih na 1. Ljetnoj Bistričkoj likovnoj koliniji.

Za prihvaćanje uvrštenja glasalo je 7 članova Vijeća te se donosi slijedeća:

**Odluka**

Članak 1.

Sukladno provedenoj procjeni slika nastalih na 1. ljetnoj bistričkoj likovnoj koloniji koja je sastavni dio ove odluke, iste će se uvrstiti u dugotrajnu imovinu TZO Marija Bistrica.

Članak 2.

Ova Odluka stupa na snagu danom donošenja.

**AD 7) PITANJA I PRIJEDLOZI**

Nije bilo daljnjeg očitovanja. Predsjednik se dodatno zahvalio svim članovima Turističkog vijeća i zamolio za razumijevanje u ovoj situaciji epidemiološke krize.

Zapisničar: Predsjednik:

Marija Klenkar, mag. oec. Josip Milički